CELEX: 32013D0522
Language: et
Date: 2013-10-07 00:00:00
Title: 2013/522/EL: Nõukogu otsus, 7. oktoober 2013 , mis käsitleb Euroopa Liidu ja Cabo Verde vahelise riigis ebaseaduslikult elavate isikute tagasivõtu lepingu sõlmimist

24.10.2013   
            
            
               ET
            
            
               Euroopa Liidu Teataja
            
            
               L 282/13
            
         NÕUKOGU OTSUS,
   7. oktoober 2013,
   mis käsitleb Euroopa Liidu ja Cabo Verde vahelise riigis ebaseaduslikult elavate isikute tagasivõtu lepingu sõlmimist
   (2013/522/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 79 lõiget 3 koostoimes artikli 218 lõike 6 punkti a taandega v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Vastavalt nõukogu otsusele 2013/77/EL (1) kirjutati liidu nimel alla Euroopa Liidu ja Cabo Verde Vabariigi vahelisele riigis ebaseaduslikult elavate isikute tagasivõtu lepingule („leping”), eeldusel et see sõlmitakse.
            
         
               (2)
            
            
               Leping tuleks heaks kiita.
            
         
               (3)
            
            
               Lepinguga artikliga 18 luuakse tagasivõtmise ühiskomitee, kes selle artikli 18 lõike 5 kohaselt kehtestab oma töökorra. On asjakohane näha ette lihtsustatud kord tagasivõtmise ühiskomitees nimetatud töökorra vastuvõtmise kohta liidu seisukoha esitamiseks.
            
         
               (4)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli lõike 4 kohaldamist, ei osale Ühendkuningriik käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (5)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli lõike 4 kohaldamist, ei osale Iirimaa käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (6)
            
            
               Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli (nr 22) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse liidu nimel heaks Euroopa Liidu ja Cabo Verde Vabariigi vaheline riigis ebaseaduslikult elavate isikute tagasivõtu leping („leping”).
   Lepingu tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(u), kes on volitatud esitama liidu nimel lepingu artikli 22 lõikes 2 ette nähtud teate, et väljendada liidu nõusolekut olla lepinguga seotud (2).
   Artikkel 3
   Lepingu artikliga 18 moodustatud tagasivõtmise ühiskomitees esindab liitu komisjon, keda abistavad liikmesriikide eksperdid.
   Artikkel 4
   Komisjon võtab tagasivõtmise ühiskomitees liidu seisukoha lepingu artikli 18 lõike 5 kohase töökorra vastuvõtmise kohta pärast nõupidamist nõukogu määratud erikomiteega.
   Artikkel 5
   Käesolev otsus jõustub selle vastuvõtmise kuupäeval.
   
      Luxembourg, 7. oktoober 2013
      
         
            Nõukogu nimel
         
         
            eesistuja
         
         J. BERNATONIS
      
   
   
      (1)  ELT L 37, 8.2.2013, lk 1.
   
      (2)  Nõukogu peasekretariaat avaldab lepingu jõustumise kuupäeva Euroopa Liidu Teatajas.